Nõukogu määrus (EÜ) nr 2803/2000,

14. detsember 2000,

millega avatakse teatavate kalandustoodete autonoomsed ühenduse tariifikvoodid ja sätestatakse nende haldamine

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 26,

võttes arvesse komisjoni ettepanekut

ning arvestades järgmist:

(1) Ühenduses oleneb käes-oleval ajal teatavate kalandustoodete olemasolu kolmandatest riikidest pärit impordist. Ühenduse huvides on peatada ühenduse tariifikvootide raames vajalikus ulatuses kõnealuste saaduste tollimaksud osaliselt või täielikult. Selleks et kõnealuste saaduste arenguväljavaated ei oleks ühenduses ohus ning selleks, et tagada neid kasutavate tööstusharude vajaduste rahuldamine, tuleks avada kvoodid, kohaldades muutuvaid tollimakse vastavalt eri saaduste tundlikkusele ühenduse turul.

(2) Kõikidele ühenduse importijatele tuleks tagada võrdne ja pidev võimalus kasutada nimetatud kvoote ning asjaomaste toodete importimisel liikmesriikidesse tuleks pidevalt kohaldada kvootide jaoks ettenähtud tollimaksumäärasid kuni kvootide ammendamiseni.

(3) Otsuse autonoomsete tariifikvootide avamiseks peab langetama ühendus. Liikmesriikidele ei tehta takistusi kvoodimahtude kasutamiseks vastavalt tegelikule impordile, et tagada nimetatud kvootide ühise haldamise tõhusus. Selline haldusmeetod nõuab siiski liikmesriikide ja komisjoni tihedat koostööd ning komisjonil peab eelkõige olema võimalik jälgida kvootide ammendamise määra, et teatada sellest liikmesriikidele.

(4) Komisjoni 2. juuli 1993. aasta määrusega (EMÜ) nr 2454/93, millega nähakse ette rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, [1] kodifitseeriti vabasse ringlusse lubamise deklaratsioonide aktsepteerimise kuupäevade järjekorra alusel kasutatavate tariifikvootide haldamist käsitlevad sätted,

ON VASTU VÕTNUD KÄESOLEVA MÄÄRUSE:

Artikkel 1

1. Lisas loetletud saaduste imporditollimaksud peatatakse lisas osutatud ajavahemikuks samas näidatud määra ulatuses ja koguses.

2. Kõnealuste saaduste impordi suhtes ei kohaldata lõikes 1 osutatud kvoote, kui deklareeritud tolliväärtus võrdub vähemalt võrdlushinnaga, mis on kindlaks määratud või määratakse kindlaks vastavalt nõukogu 17. detsembri 1999. aasta määruse (EMÜ) nr 104/2000 (kalastus- ja akvakultuuritooteturu ühise korraldamise kohta) [2] artiklile 29.

Artikkel 2

Artiklis 1 osutatud tariifikvoote haldab komisjon vastavalt määruse (EMÜ) nr 2454/93 artiklitele 308a–308c.

Artikkel 3

Liikmesriigid ja komisjon teevad käes-oleva määruse täitmise tagamiseks tihedat koostööd.

Artikkel 4

Käesolev määrus jõustub järgmisel päeval pärast Euroopa Ühenduste Teatajas avaldamist.

Seda kohaldatakse alates 1. jaanuarist 2001.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 14. detsember 2000

Nõukogu nimel

eesistuja

D. Gillot

[1] EÜT L 253, 11.10.1993, lk 1. Määrust on viimati muudetud komisjoni määrusega (EÜ) nr 1602/2000 (EÜT L 188, 26.7.2000, lk 1).

[2] EÜT L 17, 21.1.2000, lk 22.

--------------------------------------------------

LISA

Järjenumber | CN-kood | TARICi kood | Kirjeldus | Aastakvoot (tonnides) | Kvoodi tollimaksumäär | Kvoodi kehtivusaeg |

09.2758 | ex03027000 | 20 | Tursa (Gadus morhua, Gadus ogac, Gadus macrocephalus) ja liigi Boreogadus saida maks, värske või jahutatud, töötlemiseks | 300 | 0 | 1.1.2001- 31.12.2003 |

09.2765 | ex03056200 | 20 | Tursk (Gadus morhua, Gadus ogac, Gadus macrocephalus) ja liik Boreogadus saida, soolatud või soolvees, kuid mitte kuivatatud ega suitsutatud, töötlemiseks | 10000 | 0 | 1.1.2001- 31.12.2003 |

25 |

29 |

ex03056910 | 10 |

09.2785 | ex03074959 | 10 | Kalmaaride (Ommastrephes spp., v.a Ommastrephes sagittatus, Nototodarus spp., Sepioteuthis spp.) ja Illex spp. tõrid, külmutatud, töötlemiseks | 11000 | 3,5 | 1.1.2001- 31.12.2003 |

ex03079911 | 10 |

09.2786 | ex03074959 | 20 | Kalmaarid (Ommastrephes spp., v.a Ommastrephes sagittatus, Nototodarus spp., Sepioteuthis spp.) ja Illex spp., külmutatud, terved, kombitsad ja uimed, töötlemiseks | 500 | 3 | 1.1.2001- 31.12.2003 |

ex03079911 | 20 |

09.2788 | ex03024000 | 10 | Heeringas (Clupea harengus, Clupea pallasii), terve, koos peaga, ühe kala kaal ei ületa 140 g või pikisuunas poolitatud kalapoole kaal 80 g, v.a maks ja mari, värske, jahutatud või külmutatud, töötlemiseks | 20000 | 0 | 1.11.2001- 31.12.2001 1.11.2002- 31.12.2002 1.11.2003- 31.12.2003 |

ex03035000 | 10 |

ex03041097 | 20 |

ex03049022 | 10 |

09.2790 | ex16041416 | 20 | Tuuni ja vööttuuni seljafilee, töötlemiseks | 4000 | 6 | 1.1.2001- 31.12.2003 |

95 |

09.2792 | ex16041299 | 10 | Heeringas, vürtsi ja/või äädikaga töödeldud, soolvees, tünnides vedelikuta netomassiga vähemalt 70 kg, töötlemiseks | 5000 | 6 | 1.1.2001- 31.12.2003 |

09.2794 | ex16052099 | 45 | Liigi Pandalus borealis krevetilised, keedetud ja kooritud, töötlemiseks | 5000 | 6 | 1.1.2001- 31.12.2003 |

--------------------------------------------------